अगर आप सच में आपकी कमर पतली करना चाहते हैं, तो आपको रोजाना और दृढ़ एक्सर्साइज़ रूटीन के प्रति प्रतिबद्ध होना पड़ेगा। अच्छे परिणाम हमेशा ही सिर्फ कड़ी मेहनत और समर्पण से ही मिलते हैं, इसलिए शुरुआत करने से पहले इस बात की पुष्टि कर लें, कि आप आपके लक्ष्य को पाने के लिए हर संभव कठोर प्रयास करने को तैयार हैं। वहीं दूसरी ओर, अगर आप शुरुआत में ही बहुत ज्यादा तेज़ और कठिन एक्सर्साइज़ करने लगेंगे, तो आप बहुत जल्दी ही हताश और निराश हो जाएँगे, और कुछ पाने से पहले ही हार मानने को तैयार हो जाएँगे।  इससे निपटने के लिए, शुरु करते वक़्त, अपने लिए एक लंबे समय तक, और ज्यादा इंटेन्स, कठिन एक्सर्साइज़ रूटीन तैयार करने से पहले एक ऐसा एक्सर्साइज़ प्लान बनाएँ, जो आपके लिए उचित है। आप हर दिन कितनी एक्सर्साइज़ करते हैं, उसे एक डायरी में या किसी रिकॉर्ड बुक लिखकर रखें, फिर बाद में अपनी प्रोग्रेस को जाँचने के लिए इस डायरी का इस्तेमाल करें। आखिरकार आप खुद को बिना कमजोर महसूस किए और हताश हुए, नियमित रूप से एक्सर्साइज़ करते हुए पाएँगे और आपकी कमर और आपकी पूरी हैल्थ और फिटनेस में बहुत बेहतर इजाफा देखने को मिलेगा। जैसा कि पहले भी बताया गया है, बात जब आपकी कमर के आकार को कम करने की हो, तो इसके लिए वजन में कमी करना बेहद जरूरी हो जाता है। दुर्भाग्यवश, ऐसा कोई तरीका मौजूद नहीं है, जिसके जरिये आप आपके शरीर के किसी एक भाग का वजन कम कर सकें, इसलिए पूरे शरीर का वजन घटाना ही इसका एकमात्र विकल्प बचता है। कार्डियोवास्कुलर (Cardiovascular) एक्सर्साइज़, कैलोरी बर्न करने की एक्सर्साइज़ का सबसे बढ़ियाँ फ़ॉर्म होता है, तो इसलिए ये हर तरह के वजन को कम करने के लिए जरूरी होती है।  दौड़ना, रस्सी कूदना और साइकलिंग करना, ये ऐसे सबसे बेहतर कार्डियो विकल्प हैं, जिनके लिए किसी जिम की मेंबरशिप लेने की जरूरत भी नहीं होती। सस्ती, और फिर भी प्रभावशाली है, ऐसे में आपके पास अपने वर्कआउट में जरा सी कार्डियो को शामिल न करने की कोई वजह ही नहीं बचती। आपके ट्रेनर्स, कार्डियो के दौरान आपकी हार्ट रेट का ट्रेक रखते हैं। उदाहरण के लिए, घर में ही या बाहर निकलकर घूमना और अपनी हार्ट रेट को लो-मीडियम लेवल पर रखना, शरीर का वजन कम करने का बेहतर तरीका है। आपकी सहनशक्ति के परीक्षण के एक सेशन के बाद ऐसा करें और आप अपना वजन कम करने की दिशा में आगे बढ़ने को तैयार हैं। आपको हर हफ्ते में, कम से कम 150 मिनट तक नॉर्मल या फिर 75 मिनट तक एकदम कठिन कार्डियो करना चाहिए। आप अगर चाहें तो नॉर्मल और कठिन एक्टिविटी को मिलाकर भी एक्सर्साइज़ कर सकते हैं। इस लक्ष्य को पूरा करने के लिए, हफ्ते में कम से कम चार या पाँच बार 30 मिनट की कार्डियो एक्सर्साइज़ करने का लक्ष्य निर्धारित करें। ज़्यादातर कोर स्ट्रेंथ-बिल्डिंग एक्सर्साइज़ में, ओब्लिक (oblique) मसल्स के ऊपर ज्यादा ध्यान दिया जाता है, जो कि आपके पेट के किनारों पर मौजूद होती है। हालांकि, इन मसल्स के ऊपर काम करने से आपका पेट एकदम स्लिम और पतला हो जाएगा, लेकिन इसके साथ ही इससे एक ऐसी मसल तैयार हो जाएगी, जिसकी वजह से आपकी कमर पहले से ज्यादा बड़ी नजर आने लगेगी। जो कि बिल्कुल भी आपकी पतली कमर पाने के लक्ष्य को पूरा करने की चाह से एकदम विपरीत है। अपनी कोर मसल्स पर काम करने के लिए और कमर पतली करने के लिए, आपको अपने पेट के आड़े (transverse) और सामने के (rectus) भाग पर काम करना होगा।  आपके पेट के साइड वाला भाग (transverse), आपके शरीर के नेचरल कोर की तरह काम करेगा और इसलिए इस भाग पर भरपूर काम करके, आपको एक पतली कमर मिल जाएगी। पिलाटिज़ (Pilates) में आपके पेट के सामने के भाग (transverse) के ऊपर ध्यान देते हुए बहुत काम किया जाता है और इसलिए ये एक बहुत प्रभावी विधि मानी जा सकती है। कोर मसल्स की एक्सर्साइज़ करते वक़्त साँस लेना न भूलें। हालाँकि ये तो जाहिर सी बात लग सकती है, लेकिन ज्यादतर लोग अपना सारा ध्यान, सही मसल एक्शन करने की तरफ लगा लेते हैं और इसे भूल जाते हैं, तब आप अपने शरीर को तनाव में और ढीला छोड़ देते हैं। इसकी बजाय, ऊपर जाते वक़्त, नीचे जाते वक़्त, आदि में साँस लेना और छोड़ना न भूलें। अगर आपको ये आपकी काबिलियत के हिसाब से सही नहीं लग रहा है, तो ऐसे में मदद पाने के लिए, योगा या पिलाटिज (Pilates) में शामिल होने का विचार करें। भले ही आप विशेष रूप से आपकी कमर के ऊपर के वजन को कम करने के लिए कुछ नहीं कर सकते हैं, फिर भी आप कुछ ऐसी खास एक्सर्साइज़ जरूर कर सकते हैं, जो आपके बीच के भाग की मसल्स को स्लिम और सही आकार देने के ऊपर काम करती हों।  'हंड्रेड (hundred)' एक्सर्साइज़ करें। इसे, पीठ के बल लेटकर, और अपने पैरों को 90 डिग्री के एंगल पर घुमाते हुए किया जाता है। अपनी बाँहों को अपने पैरों की तरफ पहुंचाते हुए, फर्श से अपने कंधे को ऊपर उठाएं। अपनी बाँहों को ऊपर और नीचे पंप करना शुरू करें, इसे 100 पंप्स तक दोहराएँ। पाँच पंप्स के लिए अपनी नाक के जरिये साँस लें और पाँच पंप्स के लिए मुँह के जरिये साँस बाहर छोड़ें। आप जब इसमें कुशल होते जाएँगे, फिर आप आपके पैरों को जमीन से कुछ दूरी तक नीचे, जब तक कि आपके पैर जमीन से सिर्फ कुछ ही इंच की ऊंचाई तक न पहुँच जाएँ, शुरू कर सकते हैं। अपने ऊपरी धड़ को जमीन से ऊपर रखना न भूलें। अपने पेट को अंदर खींचना। अपनी डेस्क पर बैठे हुए, कार में या फिर ग्रोसरी स्टोर में, पूरे दिनभर अपने पेट को अंदर खींचकर रखने की कोशिश करें। इसमें आपके पेट की मसल्स पर ज़ोर लगता है, इसके साथ ही ये आपको जरा स्लिम भी दिखाता है। कुछ वक़्त के बाद, आपको इस बात का अंदाज़ा भी नहीं रह जाएगा, कि आप ऐसा कर रहे हैं!  सिट अप्स करें। जमीन पर नीचे या योगा मैट पर लेट जाएँ और अपने घुटनों को मोड़ते हुए, अपने पैरों को जमीन के ऊपर ही सीधे रहने दें। अपनी बाँहों को अपनी छाती के सामने बांध लें। अपने आपको फिर से नीचे की तरफ झुकाने से पहले, अपने शरीर के ऊपरी हिस्से को धीरे-धीरे करके अपने घुटनों की तरफ ले जाएँ। सिट अप्स के ऐसे तीन सेट करें, जिसमें हर एक सेट में 10-20 बार इसे दोहराया जाए। ट्विस्ट क्रंचेस (Crunches) करें। इसके लिए आपको अपनी पीठ के बल पर लेटना होगा, और अपने घुटनों को मोड़ना होगा, जबकि आपके पैरों को जमीन के ऊपर एकदम सीधे रखना होगा। अपनी उंगली को ऊपर लाकर, कानों को छूएँ और अपने शरीर के ऊपरी हिस्से को जमीन से ऊपर उठाते हुए, धीरे-धीरे अपने पेट की मसल्स को सिकोड़ें। जब आप ऐसी स्थिति में पहुँच जाएँ, कि आपको लगने लगे कि अब आप अपने शरीर को और ज्यादा ऊपर नहीं उठा सकते, तब अपनी साइड मसल्स को सिकोड़ें और आराम से बाँई ओर मुड़ जाएँ। अपने ऊपरी शरीर को वापस जमीन पर ले आएँ। अब दाँये तरफ से इसे दोहराएँ। दस से पंद्रह बार दोहराते हुए, इसके दो या तीन सेट तैयार करें।   प्लैंक (कुम्भाकासन) करें। पुश अप्स करने की पोजीशन में आ जाएँ। अपने हांथ के बल पर रहें और अपनी आँखों को हमेशा जमीन पर लगाए रहें। अपने पेट की मसल्स को एकदम ज़ोर से खींचें, ऐसा सोचें की ये आपकी रीढ़ की हड्डी को छू रही हैं। आप जब ऐसा कर रहे हैं, तब आपके नीचे का भाग नीचे होना चाहिए और आपकी पीठ एकदम सीधी होनी चाहिए। इस पोजीशन को लगभग एक मिनट के लिए होल्ड करके रखने का लक्ष्य बनाएँ।  साइड प्लैंक करें। ये एक्सर्साइज़ आपके शरीर के "मफिन टॉप (muffin top)" भाग को टार्गेट करती है। एक कम्फ़र्टेबल मैट पर, अपने दाँये भाग के बल पर लेट जाएँ। अपनी दाँई भुजा को रीसेट करें और अपने पैरों को बाहर की तरफ, अपने बाँये पैर को, दाँये पैर के ऊपर रखते हुए, बढ़ाएँ। इस पोजीशन में, अपने पेल्विस को धीरे-धीरे जमीन पर से उठाएँ। अपने शरीर के निचले भाग की सारी मसल्स को सिकोड़ें, जिसमें आपके पीठ के नीचे का भाग और हिप्स भी शामिल हैं। अपने वजन को अपने दाँये हांथ और पैर पर डालते हुए आगे बढ़ें। इस लिफ्ट को लगभग 10-15 मिनट तक होल्ड करके रखने का लक्ष्य करें। इसे हर एक साइड के लिए तीन से पाँच बार दोहराएँ या फिर इसी पोज में 60 सेकंड तक बने रहने की कोशिश करें। शरीर के ऊपरी कर्व्स को बढ़ाने से, आपकी कमर पतली नजर आ सकती है, इसलिए आपको आपके वर्कआउट रूटीन में कुछ ऐसी ही छाती और कंधों को बड़ा बनाने वाली एक्सर्साइज़ शामिल कर लेना चाहिए, जिनसे पतली कमर होने का भ्रम पैदा हो सके। कुछ खास एक्सर्साइज़ में, कुछ ये नाम शामिल हैं:  बेंच डिप्स। इन एक्सर्साइज़ में भुजाओं और कंधों पर ज़ोर दिया जाता है और इसे किसी एक्सर्साइज़ स्टेप या किचन चेयर की मदद से परफ़ोर्म किया जाता है। बेंच डिप करने के लिए, बेंच या चेयर की किनारों पर एकदम सीधे बैठ जाएँ, अपने पैरों को अपने सामने की तरफ फैला लें। धीरे से बेंच या चेयर के किनारों को पकड़ लें और धीरे-धीरे अपने आपको जमीन की तरफ नीचे ले जाते हुए, अपने शरीर को बेंच से नीचे उतारें। अपनी पीठ को सीधा रखें, और तब तक नीचे जाते रहें, जब तक कि आपकी भुजाएँ 90 डिग्री का एंगल न बना लें। अपने शरीर को फिर से पहले वाली ओरिजिनल पोजीशन पर ले जाएँ और इसे दोहराएँ। पुश-अप्स करें। ये क्लासिक एक्सर्साइज़ छाती की मसल्स पर काम करती है। इसे करने के लिए अपने शरीर को अपने पैर के अंगूठे पर रखें (और ज्यादा एड्वान्स्ड़ वर्जन के लिए) या फिर अपने घुटनों (जरा आसान वर्जन के लिए) पर बैलेंस करें। इसे करने के लिए, अपने हाँथों की हथेलियों को, लगभग कंधे के बराबर की दूरी तक, जमीन पर रखें, अपने कंधों की ताकत को इस्तेमाल करते हुए, जब तक कि आपकी भुजाएँ पूरी तरह से नहीं फ़ेल जाती। फिर दोबारा धीरे-धीरे अपने शरीर को नीचे लेकर जाते रहें, जब तक कि आपकी कोहनियाँ 90 डिग्री का एंगल तैयार न कर लें। अपने आपको फिर से फैली हुई भुजाओं वाली पोजीशन पर ले आएँ, और इसे दोहराएँ। एक्सर्साइज़ करना, वैसे का वैसा और बोरिंग लगने लगता है, जिसकी वजह से आपका मन इन्हें करने को कम ही प्रेरित महसूस करने लगता है। बस यही वो वजह है, जिसके चलते आपको समय-समय पर चीजों को बदलना होगा और कुछ नया करने की कोशिश करना होगा, फिर भले ये एक्सर्साइज़ का कोई नया फ़ॉर्म हो या फिर किसी नए प्रोप को शामिल करना हो। यहाँ पर अपनी एक्सर्साइज़ के तरीकों में बदलाव करने के कुछ तरीके मौजूद हैं, जो आपको आपकी कमर को पतला करने में भी मदद करेगा:  हूला हूप (hula-hoop) इस्तेमाल करें। दिन में अगर आप केवल 10 मिनट के लिए भी हूला-हूपिंग करेंगे, तो भी आपकी कमर और हिप्स में बहुत ज्यादा असर देखने को मिलेगा, इसके साथ ही आपको हर दिन एक छोटे बच्चे की तरह बर्ताव करके अपना बचपन दोबारा जीने का मौका भी मिलेगा! अपनी कमर (और शरीर के बाकी के हिस्से) को खूबसूरत बनाने का एक और तरीका है, डांस करना! इसके लिए आपको एक डांस क्लास लेने की कोई जरूरत नहीं है, लेकिन बस रेडियो चालू करें या आपके आईपॉड को सुनें और हर रोज कम से कम 20-30 मिनट की पार्टी करें। अपने पूरे शरीर को हिलाना न भूलें। डांस करने से बहुत सारी कैलोरी बर्न होती है, और ये तब और भी मजेदार लगता है, जब आप इसके मजे ले रहे हों और आप अच्छे दिखेंगे और फील भी करेंगे! डंबल्स (dumbbells) इस्तेमाल करें। अपने हाँथों से डंबल्स उठाकर, अपने कंधे की मसल्स को तैयार करें। हर एक सेट में 10 बार उठाएँ और दिन में चार सेट करें। आपके कंधे और बाहरी जांघें जितनी ज्यादा बड़ी बनेंगी, आपकी कमर उतनी ही छोटी नजर आएगी। योगा या पिलाटिज (Pilates) करके देखें; इस तरह की एक्टिविटीज़, कोर पेट की मसल्स के लिए सबसे अच्छी एक्सर्साइज़ होती हैं और इसके साथ ही आप एक ऐसे सेशन में भाग लेंगे, जो बेहद प्रेरणादायक हो सकता है। एक्सर्साइज़िंग को कम्फ़र्टेबल बनाएँ; आपके पास में जमीन पर बिछाने की मैट, हवादार कपड़े, एक पानी की बोटल और वो सारी चीज़ें, जो आपकी एक्सर्साइज़ को मजेदार बनाती हैं, होने की पुष्टि कर लें। बैकग्राउंड में चल रहा म्यूजिक भी आपको प्रेरित कर सकता है।
Commit to an exercise routine. Do plenty of cardio. Make sure you work out the correct core muscles. Do specific waist-shaping exercises. Build your chest and shoulders. Try something different.